CELEX: 62006CJ0398
Language: et
Date: 2008-04-10 00:00:00
Title: Euroopa Kohtu otsus (seitsmes koda), 10. aprill 2008. # Euroopa Ühenduste Komisjon versus Madalmaade Kuningriik. # Liikmesriigi kohustuste rikkumine - Euroopa Liidu liikmesriikide ja Euroopa Majanduspiirkonna riikide mittetöötavate ja pensionil olevate kodanike õigus riigis elada - Siseriiklik õigus ja haldustava, mis nõuavad vastuvõtvas liikmesriigis vähemalt aastaseks viibimiseks piisavaid isiklikke elatusvahendeid. # Kohtuasi C-398/06.

Euroopa Kohtu (seitsmes koda) 10. aprilli 2008. aasta otsus – komisjon vs. Madalmaad
      (kohtuasi C‑398/06)
      Liikmesriigi kohustuste rikkumine – Euroopa Liidu liikmesriikide ja Euroopa Majanduspiirkonna riikide mittetöötavate ja pensionil olevate kodanike õigus riigis
         elada – Siseriiklik õigus ja haldustava, mis nõuavad vastuvõtvas liikmesriigis vähemalt aastaseks viibimiseks piisavaid isiklikke
         elatusvahendeid
      
      1.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord
            põhjendatud arvamuses määratud tähtaja lõpul (EÜ artikkel 226) (vt punkt 26)
      2.                     Isikute vaba liikumine – Liikmesriikide kodanike riiki sisenemise ja riigis elamise õigus – Direktiivid 68/360, 90/364 ja
            90/365 – Elamisloa väljastamise tingimused (nõukogu direktiivid 68/360, artikli 9 lõiked 1 ja 3, 90/364 ja 90/365) (vt punktid 29,
            31 ja resolutiivosa)
      Ese 
      
         
               Liikmesriigi kohustuste rikkumine – Ühenduse õigusnormide rikkumine seoses liidu kodanike õigusega riigis elada – Siseriiklik
                  õigus ja haldustava, mis nõuavad elamisloa saamiseks piisavate isiklike elatusvahendite olemasolu mittetöötavatelt isikutelt
                  ja pensionäridelt.
               
            Resolutiivosa
      
         
                  1.
               
               
                  
               
               
                  	Hoides jõus siseriiklikud õigusnormid, mille kohaselt peavad Euroopa Liidu ja Euroopa Majanduspiirkonna kodanikud, kes ei
                     tööta või on pensionil, elamisloa saamiseks tõendama, et neil on püsivad elatusvahendid, on Madalmaade Kuningriik rikkunud
                     kohustusi, mis tulenevad nõukogu 15. oktoobri 1968. aasta direktiivist 68/360/EMÜ liikmesriikide töötajate ja nende perekondade
                     liikumis- ja elamispiirangute kaotamise kohta ühenduse piires, nõukogu 28. juuni 1990. aasta direktiivist 90/364/EMÜ elamisõiguse
                     kohta ning nõukogu 28. juuni 1990. aasta direktiivist 90/365/EMÜ kutsetegevuse lõpetanud töötajate ja füüsilisest isikust
                     ettevõtjate elamisõiguse kohta.
                  
               
            
         
                  2.
               
               
                  
               
               
                  	Mõista kohtukulud välja Madalmaadelt.
               
            
         
                  3.
               
               
                  
               
               
                  	Suurbritannia ja Põhja-Iiri Ühendkuningriik kannab ise oma kohtukulud.